**ΕΛΛΗΝΙΚΗ ΔΗΜΟΚΡΑΤΙΑ**  Καλλιθέα, 28/09/2022

**ΝΟΜΟΣ ΑΤΤΙΚΗΣ**

**ΔΗΜΟΣ ΚΑΛΛΙΘΕΑΣ** Αρ.Πρωτ: **45289**

******

ΔΙΕΥΘΥΝΣΗ : **ΠΕΡΙΒΑΛΛΟΝΤΟΣ** **ΠΡΟΣ** :

ΤΜΗΜΑ : ΣΥΝΤΗΡΗΣΗΣ ΠΡΑΣΙΝΟΥ Τον Πρόεδρο του Δ.Σ.

 & ΠΑΙΔ. ΧΑΡΩΝ

Ταχ.Δ/νση : ΜΑΤΖΑΓΡΙΩΤΑΚΗ 76-- ΤΚ 176 76

ΑΡΜΟΔΙΟΣ : **ΑΛΕΒΙΖΟΣ – ΜΑΥΡΙΔΗΣ – ΝΤΕΡΟΣ**

Τηλέφωνο : **213-20 70 483**

 **210-9524867**

**ΘΕΜΑ** :«Κοπή δένδρων»

 **Έχοντας υπόψη:**

1. Τις διατάξεις του Ν. 998/79 «περί προστασίας των δασών και των δασικών εν γένει εκτάσεων της χώρας» όπως τροποποιήθηκαν με τις διατάξεις του Ν.3208/03 με θέμα «Προστασία των δασικών οικοσυστημάτων, κατάρτιση δασολογίου, ρύθμιση εμπραγμάτων δικαιωμάτων επί δασών και δασικών εν γένει εκτάσεων και άλλες διατάξεις» και ειδικότερα αυτές της παρ. 6 εδ. ε του άρθρου 3 του Ν. 998/79 περί μη υπαγωγής σ΄ αυτές (δασικές διατάξεις) των περιοχών για τις οποίες υφίστανται εγκεκριμένα έγκυρα σχέδια πόλης.
2. Τις διατάξεις της παρ. 1 του άρθρου 27 του Ν. 2664/98 περί «Εθνικού Κτηματολογίου και άλλες διατάξεις» με βάση τις οποίες εξαιρούνται οι τεχνητές δασικές φυτείες των δασικών χαρτών.
3. Την με αρ. πρωτ. 6403/02 Δασική Αστυνομική Διάταξη και τη νεότερη με αρ. πρωτ. 6645/04 όμοια, με τις οποίες, κατ΄ εφαρμογή των προαναφερθέντων νόμων, διασαφηνίζεται η μη αρμοδιότητα του Δασαρχείου σε θέματα υλοτομίας για δένδρα που βρίσκονται μέσα σε οικόπεδα και τεχνητές δενδροστοιχίες εντός εγκεκριμένων σχεδίων πόλης.
4. Τις διατάξεις της παρ. 2 του άρθρου 5 του Ν. 998/79 βάσει των οποίων η μέριμνα για τις εντός σχεδίου πόλης δενδροστοιχίες ανήκει στους οικείους ΟΤΑ.
5. Το με αρ. πρωτ. 1032/22-10-04 έγγραφο του Δασαρχείου Πειραιά με το οποίο μας διευκρινίζει ότι δεν έχει αρμοδιότητα για τα δένδρα που βρίσκονται στις εντός εγκεκριμένου ρυμοτομικού σχεδίου πόλεως περιοχές κατά τα προαναφερθέντα στις παρ. 1, 2 και 3 της παρούσης.
6. Το με αρ. πρωτ. 4539/17-11-04 έγγραφο της Πολεοδομίας του Δήμου Καλλιθέας.
7. Το με αρ. πρωτ. 8976/08-12-04 έγγραφο του Δασαρχείου Πειραιά, περί υλοτομίας δένδρων σε κοινόχρηστους χώρους.

Προς αποφυγή απρόσμενων καταστάσεων, παραθέτουμε τη λίστα των δέντρων που έχουν πάρει μεγάλη κλίση από την κατακόρυφο, δέντρων που παρουσιάζουν προβλήματα στατικότητας, λόγω ασθενειών ή άλλων εγγενών παραγόντων, τα οποία θεωρούμε επικίνδυνα και κρίνεται σκόπιμο η άμεση επέμβαση κοπής τους. Σας παρακαλούμε, όπως συμπεριλάβετε στα θέματα της ημερήσιας διάταξης της προσεχούς συνεδρίασης του Δ.Σ. και τα θέματα της έγκρισης **κοπής** δέντρων που βρίσκονται στα παρακάτω σημεία:

1. Αιγέως 11 – 13 έναντι, Πεύκο στο πρανές, με επικίνδυνη κλίση προς το δρόμο,
2. Λασκαρίδου 27 – Πεύκο με επικίνδυνη κλίση,
3. Χατζοπούλου 49 – Πεύκο με επικίνδυνη κλίση του οποίου ο κορμός στηρίζεται και ασκεί πίεση στην τσιμεντένια κολώνα (ιστό) της ΔΕΗ,
4. Βαλέστρα 10, Πεύκο με επικίνδυνη κλίση,
5. Εντός της παιδικής χαράς στα Περόνια – Πεύκο με επικίνδυνη κλίση,
6. Αιγέως 30-32 και Ασκληπιού – Λεύκα με επικίνδυνη κλίση,
7. Ασκληπιού 13-15 – Πεύκο με επικίνδυνη κλίση,
8. Σπάρτης 20-28 - 2 Λεύκες εντός της νησίδας της οδού Σπάρτης (μεταξύ του αρ. 20 και του αρ. 28) με έντονες προσβολές από μύκητες και βακτήρια.

Σας ενημερώνουμε ότι μετά το πέρας των εργασιών, όλα τα παραπάνω δέντρα που θα κοπούν, θα αντικατασταθούν από την υπηρεσία μαςμε άλλα **στο ίδιο ή σε διπλανό σημείο**, όπου είναι αυτό εφικτό.

# **Συνημμένα:**

-- Αρ. πρωτ. 1032/22-10-04, 8976/08-12-04, 6645/01-10-04 Δασαρχείου Πειραιά

-- Αρ. πρωτ. 4539/17-11-04 Δ/νσης Πολεοδομίας Καλλιθέας

-- Αρ. πρωτ. 3762/06-12-02 Περιφέρεια Αττικής

-- Αρ. πρωτ. 110418/27-12-01 Υπουργείο Γεωργίας

# **Εσωτ. Διανομή:**

-Τμήμα Συντήρησης Πρασίνου & Παιδ. Χαρών

 **Ο ΑΝΤΙΔΗΜΑΡΧΟΣ**

 **ΠΕΡΙΒΑΛΛΟΝΤΟΣ**

##  **ΚΑΛΟΓΕΡΟΠΟΥΛΟΣ Κ.**